Roshen
Roshen - Ukraina qandolat korporatsiyasi, Ukraina, Sharqiy Yevropa va dunyodagi oʻttizta yirik qandolat mahsulotlari ishlab chiqaruvchilardan biri. Kompaniyaning bosh ofisi Kiyevda joylashgan. Mahsulotlari dunyoning 30 dan ortiq mamlakatlarida, jumladan Qozogʻiston, Kavkaz mamlakatlari, Markaziy Osiyo, Yevropa Ittifoqi, Amerika Qoʻshma Shtatlari, Moldova, Xitoy, Isroil, Iordaniya, Yaponiyada sotiladi. „Roshen“ nomi korporatsiya asoschisi – Petro Poroshenko ismining birinchi va oxirgi boʻgʻinlarni tashlab, shakllantirilgan. Kompaniyaning 2015-yildagi daromadi taxminan 500 million dollarni tashkil etgan. 2019-yil uchun global Candy Industry Top 100 reytingida Roshen qandolatchilik kompaniyalari orasida dunyoda 27-oʻrinni egallagan. Ishlab chiqarish quvvati va mahsulotlarning jismoniy miqdori boʻyicha boshqa manbalar kompaniyani ahamiyati boʻyicha qandolat dunyosida 15-oʻringa qoʻyadi.